stanford-oval/wikipedia huggingface dataset:
Aikamatka (animaatiosarja)
Juoni

Sarja sijoittuu vuoteen 100 000 000, jolloin tulevaisuuden Maa-planeetta on rauhallinen, eikä sillä enää vallitse minkäänlainen kaaos. Sarjan kolme päähahmoa Tuddrussel, Larry 3000 ja Otto asuvat maata kiertävällä avaruusasemalla. Kolmikko yrittää pääasiassa pitää historian merkittävät henkilöt ja tapahtumat alkuperäisinä, kun jostain syystä jokin historiallinen henkilö ryhtyykin aivan toisiin tekoihin, kuin historian mukaan olisi pitänyt.
Hahmot

Beauregard "Buck" Tuddrussel on roteva aikapoliisi, jonka pakkomielteet ovat aseet ja tappeleminen. Hän ei ole niinkään isähahmo ryhmän nuorimmalle orvolle Otto-pojalle, vaan enemmän huoleton setä. Tuddrussel on myös erityisen kiihkomielinen pitämään oikeutta, jonka vuoksi heidän asemallaan on täydellinen turvajärjestelmä jokaiselle vangille, joka ei suostu elämään historian aikaansa alkuperäisellä tavalla. Hän tarttuu jokaiseen tilaisuuteen huutaa tunnuslauseensa "It's go time!", mikä ärsyttää ryhmän toista jäsentä Larry-robottia, jonka kanssa Tuddrussel riitelee jatkuvasti. Lisäksi Tuddrussel on erittäin ylpeä etelävaltion sukujuuristaan, minkä vuoksi hänen vähäinen historian tietämyksensä liittyy Alamon ja villinlännen aikaisiin tapahtumiin ja ihmisiin, kuten Billy the Kidiin. Älyllisesti Tuddrussel ei ole nerokkaimpia, mutta useimmiten hänen älykkyytensä on heitellyt radikaalisti, sillä Tuddrussel on osoittanut omaavansa tieteellistä mieltä ajoittain. Tohtori Sigmund Freudin mukaan hän kärsii yliaktiivisesta superegosta, mikä on usein aiheuttanut riitoja Larry-robotin kanssa.
Lawrence "Larry" 3000 on diplomaattiseksi ja sivistyneeksi suunniteltu robotti, joka osoitettiin palvelemaan Aikamatka-ryhmää, kun maailman kaikki kansat liittyivät yhteen vuonna miljoona. Larryn kannalta se sai huonoimman mahdollisen aikapoliisin Tuddrusselin. Myöhemmin ryhmään liittyi pienipoika Otto, jonka kaksikko otti pois orpokodista huomattuaan pojan laajan historian tietämyksen. Larry on vastuussa koko aikamatkateknologiasta ja muista laitteista, joita heidän avaruusasemallaan on. Larry on erinomainen kokki, vaikkakin Otto on ainut ryhmästä joka arvostaa sen tekemiä aterioita. Tämä on myös yksi monista aiheista, joista Larryn ja Tuddrusselin välille syntyy riitaa. Sarjan luojan David Wassonin mukaan Larry on eräänlainen parodia Tähtien sota hahmosta C-3PO, sillä hahmon äänenä toimii Luke Skywalkeria näytellyt Mark Hamill
Otto Osworth on todella nuori poika, joka kidnapattiin osin hänen omasta tahdostaan, sillä Otto eli huonoa aikaa orpokodissa ja halusi päästä sieltä pois. Liityttyään Tuddrusselin ja Larryn Aikamatka-ryhmään hän on osoittanut olevansa suuri apu laajan historiantietämyksensä ansiosta. Otto tulee molempien jäsenien kanssa toimeen, sillä hän osaa olla ymmärtäväinen ja avulias Larrya kohtaan, mutta ikänsä vuoksi tulee myös toimeen lapsellisen Tuddrusselin kanssa.
Äänirooleissa

| 0 | 1 | 2 |
| --- | --- | --- |
|  Rob Paulsen  | … |  Buck Tuddrussel, John Adams, Woodrow Wilson, sivuäänet   |
|  Mark Hamill  | … |  Larry 3000, Nikolaus Kopernikus, sivuäänet   |
|  Pamela Adlon  | … |  Otto Osworth   |
|  Daran Norris  | … |  XJ5, Samuel Adams, Winston Churchill, Davey Crocket, Franklin D. Roosevelt, Josif Stalin, Louis Pasteur, William Shakespeare   |
|  Tom Kenny  | … |  Eli Whitney, Sigmund Freud, Abraham Lincoln, Montezuma II   |
|  Bob Joles  | … |  Ludwig van Beethoven, Orville Wright, Benjamin Franklin   |
|  Joe Alaskey  | … |  Robin Hood, Wilbur Wright   |
|  Danny Mann  | … |  Albert Einstein, Harry Houdini   |
|  Roger Rose  | … |  John Hancock, Mustaparta   |
|  Mari Weiss  | … |  Sheila Sternwell   |
|  Kevin Michael Richardson  | … |  Lance 9,000,000,000,000, George Washington Carver, kuuluttaja   |
|  Jim Wise  | … |  J. T. Laser   |
|  Carlos Alazraqui  | … |  Mahatma Gandhi, Antonio López de Santa Anna, sivuäänet   |
|  Dee Bradley Baker  | … |  itävaltalainen kenraali, vauvat, sivuäänet   |
|  Earl Boen  | … |  William Howard Taft, Frankenstein   |
|  Dee Dee Rescher  | … |  Sister Thornley   |
|  Carlos Ramos  | … |  Napoleon I   |
|  James Sie  | … |  Kungfutse   |
|  Joe Lala  | … |  Leonardo da Vinci   |
|  Maurice LaMarche  | … |  Julius Caesar   |
|  Brian Hamilton  | … |  Nostradamus   |
|  Nika Futterman  | … |  Betsy Ross   |
|  Paul Greenberg  | … |  Edgar Allan Poe   |
|  Pat Fraley  | … |  Kublai-kaani   |
|  Vanessa Marshall  | … |  Kleopatra VII   |
|  Jess Harnell  | … |  Attila   |
|  Jon Polito  | … |  Al Capone   |
|  Patti Deutsch  | … |  Amelia Earhart   |
|  Rodger Bumpass  | … |  Sokrates   |
|  John Kassir  | … |  Thomas Jefferson, Alfred Nobel, Rasputin   |
|  Michael Gough  | … |  George Washington   |
|  Frank Welker  | … |  hevoset, James Sherman   |
|  Jennifer Hale  | … |  Josephine Bonaparte   |
|  Glenn Shadix  | … |  Troijan kuningas   |
|  Grey DeLisle  | … |  Lizzy Borden   |
|  Brian George  | … |  tukkijätkä   |
Aiheesta muualla

Voice Chasers (Arkistoitu – Internet Archive)
Andy Gouck

Andrew "Andy" Gouck (s. 8. kesäkuuta 1972) on entinen englantilainen jalkapalloilija (keskikenttäpelaaja). Hän aloitti uransa Blackpool FC -seurassa vuonna 1990 ja pelasi siinä vuoteen 1996. Hän jatkoi uraansa muissa seuroissa 2000-luvulle saakka. Nykyisin hän on sosiaalityöntekijä. Hänellä on yksi lapsi. Hän sai tuomion lähes törmättyään poliisiautoon juovuksissa ajaen.
ALL OFF

ALL OFF （オール・オフ） on japanilainen alternative rock -yhtye. Bändin perusti vuonna 2004.
Jäsenet

Sohei Matsuura (Laulu)
Yukio Naito (Kitara)
Kaneaki Koshimoto (Basso)
Shinichi Otsuki (Rummut)
Gaku Hatashima (Kitara)
Jäsenet > EP

ALL OFF - 2007
Soundtrack For Your Lonely View - 2013
Jäsenet > Albums

From Midnight To Sunshine - 2010
Start Breathing - 2012
Follow Your Heart - 2013
Jäsenet > Singles

Giving You Up / Out OF Misery - 2011
Aiheesta muualla

Viralliset sivut
Anders Collin

Anders Collin (25. joulukuuta 1754 – 23. joulukuuta 1830) oli ruotsalainen mystikko. Hän oli Tukholmassa toimiva sukankutojakisälli, mutta myöhemmin hän sai häntä arvostaneelta Kaarle-herttualta hovikirjastonhoitajan arvon. Hän kannatti aluksi Tolstadiuksen, sitten Jakob Böhmen mystiikkaa. Hän piti konventikkeleja eli kokouksia, joissa hän esitti vaatimuksia siveelliseen puhtauteen ja esivallalle osoitettuun kuuliaisuuteen. Hän pyrki estämään aatesuuntauksen piirissä esiintyvää separatismia. Hänestä tuli Suomessa Pohjanmaalla sekä Ruotsissa olevien kannattajiensa eli colliaanien (collinien) johtaja.
Collinin puoliso oli vuodesta 1784 Maria Loretta Ihre.
Anders Danielsson

Anders Danielsson.
Anders Danielsson (s. 27. joulukuuta 1953 Hököpinge, Ruotsi) on toiminut Ruotsin turvallisuuspoliisin pääjohtajana 11. kesäkuuta 2007 lähtien.
Danielsson suoritti oikeustieteen kandidaatin tutkinnon vuonna 1980 ja pätevöityi sen jälkeen Uppsalan ja Malmön käräjäoikeuksissa. Hän suoritti poliisipäällikkökoulutuksen vuosina 1982–1984 ja opiskeli myös muutaman kuukauden FBI National Academyssä Virginiassa, Yhdysvalloissa vuonna 1993. Hän kouluttautui myös reserviupseeriksi.
Danielsson työskenteli apulaispoliisipäällikkönä Säpossa vuosina 1990–1991 sekä Ruotsin keskusrikospoliisissa (Rikskriminalpolisen) vuosina 1992–1997. Keskusrikospoliisissa hän toimi muun muassa rikostiedusteluosaston johtajana. Vuosina 1998–1999 Danielsson toimi Ruotsin poliisihallituksen poliisitoimiston johtajana ja vuosina 1999–2002 hän johti poliisihallituksen kehitys- ja strategiayksikköä. Vuosina 2002–2007 Danielsson työskenteli lääninpoliisijohtajana Skånen läänissä.
Danielsson on 1990-luvun alusta lähtien avustanut asiantuntijan roolissa useissa valtiollisissa toimikunnissa, jotka ovat muun muassa tehneet selvityksiä poliisien oikeuksista, tietojen käsittelystä ja sisäisestä tutkinnasta sekä valmistelleet mietintöä oikeuslaitoksen kehittämisestä. Danielsson on nyt erityistutkija poliisien koulutusta tarkastelevassa toimikunnassa.
Danielsson asuu Tukholmassa ja Skånessa. Hän on naimisissa ja kahden lapsen isä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Anders Danielsson (polis)
Aleksandr Martyškin

| Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Maa:   Neuvostoliitto> Miesten soutu. |
| --- | --- | --- | --- |
|  Pronssia | México 1968 | kahdeksikko |  |
| EM-kilpailut  | EM-kilpailut  | EM-kilpailut  |  |
|  Pronssia | Kööpenhamina 1971 | kahdeksikko |  |
|  Pronssia | Moskova 1973 | kahdeksikko |  |
Aleksandr Georgijevitš Martyškin (ven. Александр Георгиевич Мартышкин, 26. elokuuta 1943 Moskova, Venäjän SFNT – 29. lokakuuta 2021) oli Neuvostoliittoa edustanut soutaja ja olympiamitalisti.
Martyškin saavutti Neuvostoliiton miehistössä 1960- ja 1970-lukujen taitteessa kahdeksikoissa olympiapronssia Méxicossa 1968 ja kaksi EM-pronssimitalia. Münchenin kesäolympialaisissa 1972 hän sijoittui neljänneksi. Martyškin kuoli 78-vuotiaana 29. lokakuuta 2021.
Aiheesta muualla

Aleksandr Martyškin Kansainvälinen olympiakomitea. (englanniksi)
Anders Donner (vanhempi)

| Anders Donner |
| --- | --- |
 Anders Donner, Wladimir Swertschkoffin maalaama muotokuva vuodelta 1856. Keisarin tilaamaa muotokuvaa säilytetään Helsingin Presidentinlinnassa.
Henkilötiedot
Syntynyt: 23. joulukuuta 1796 Kokkola
Kuollut: 14. marraskuuta 1857 (60 vuotta) Kokkola
Ammatti:  tupakkatehtailija, laivanvarustaja
Anders (Andreas) Donner (23. joulukuuta 1796 Kokkola – 14. marraskuuta 1857 Kokkola) oli suomalainen tupakkatehtailija ja laivanvarustaja, joka vaikutti Kokkolassa ja sai kauppaneuvoksen arvon.
Donnerin vanhemmat olivat kauppaneuvos Joachim Donner ja Hedvig Helena Kurtén ja puoliso vuodesta 1823 Olivia Mathilda Dahlström. Donner kävi katedraalikoulua Turussa 1807 ja teki opintomatkat Pietariin, Tukholmaan ja Kööpenhaminaan. Hän oli isänsä asiamies Viipurissa ja vuodesta 1822 Donnerin kauppahuoneen johtaja. Donner sai kauppaneuvoksen arvon 1840. Hän muodosti Krimin sodan aikana vapaaehtoisjoukon, joka soti Halkokarin kahakassa englantilaisia vastaan.
Kielitieteilijä, valtiopäivämies ja senaattori Otto Donner oli Anders Donnerin poika.
André da Silva

| Mitalit | Mitalit | Mitalit |  |
| --- | --- | --- | --- |
|  André da Silva Helsingin MM-kisoissa 2005 |  André da Silva Helsingin MM-kisoissa 2005 |  André da Silva Helsingin MM-kisoissa 2005 |  |
Maa:   Brasilia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Sydney 2000 | 4 × 100 m |  |
|  Pronssia | Atlanta 1996 | 4 × 100 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Pariisi 2003 | 4 × 100 m |  |
|  Pronssia | Sevilla 1999 | 4 × 100 m |  |
André da Silva (s. 26. marraskuuta 1972) on brasilialainen pikajuoksija.
Ura

Da Silva karsiutui Barcelonan olympialaisissa 1992 100 metrin juoksun alkuerissä ajalla 10,78. Seuraavana vuonna hän karsiutui Toronton sisäratojen MM-kisoissa 200 metrin juoksun alkuerissä ajalla 21,66. Myöhemmin samana vuonna hän oli toinen Etelä-Amerikan-mestaruuskilpailuissa 200 metrillä ja karsiutui Stuttgartin ulkoratojen MM-kisoissa 200 metrin alkuerissä ajalla 20,99. Atlantan olympialaisissa 1996 da Silva karsiutui 100 metrin toisissa alkuerissä juostuaan 10,26, mutta oli mukana Brasilian joukkueessa, joka voitti 4 x 100 metrin viestijuoksussa olympiapronssia. Seuraavana vuonna hän karsiutui Pariisin sisäratojen MM-kisoissa 60 metrin juoksun alkuerissä ajalla 6,70. Myöhemmin samana vuonna oli toinen Etelä-Amerikan-mestaruuskisoissa 100 metrillä ja karsiutui samassa lajissa Ateenan ulkoratojen MM-kisoissa. Vuonna 1999 da Silva voitti Etelä-Amerikan-mestaruuskisoissa kultaa sekä 100 metrin juoksussa ajalla 10,06 että pikaviestissä. Samana vuonna hän voitti Universiadeissa 100 metrin kilpailun sekä Pan-Amerikan kisoissa pikaviestin. Sevillan MM-kisoissa hän karsiutui 100 metrin toisissa alkuerissä ja 200 metrin alkuerissä, mutta oli mukana voittamassa MM-pronssia pikaviestissä.
Da Silva karsiutui Sydneyn olympialaisissa 2000 200 metrin alkuerissä ajalla 20,95. Hän oli samoissa kisoissa mukana Brasilian pikaviestijoukkuessa, joka voitti olympiahopeaa. Seuraavana vuonna hän voitti Etelä-Amerikan-mestaruuden 200 metrillä, mutta karsiutui Edmontonin MM-kisoissa saman matkan alkuerissä. Kauden lopussa hän oli GP-finaalissa 200 metrillä kahdeksas. Vuonna 2002 hän voitti Ibero-Amerikan mestaruuden 200 metrin juoksussa. Pariisin MM-kisoissa 2003 hän oli mukana voittamassa pikaviestistä MM-pronssia, joka jälkikäteen kirkastui hopeaksi Britannian juoksijan käryttyä dopingista. Ateenan olympialaisissa 2004 hän karsiutui 100 metrin toisissa alkuerissä. Seuraavana vuonna da Silva karsiutui Helsingin MM-kisoissa 200 metrin alkuerissä ja sijoittui IAAF:n yleisurheilufinaalissa 200 metrillä seitsemänneksi ajalla 20,81.
Ennätykset

100 metrin juoksu: 10,06 (1999)
200 metrin juoksu: 20,15 (2003)
Ammunta kesäolympialaisissa 2004 – naisten kaksoistrap

| Ammunta kesäolympialaisissa 2004 > Kivääri |
| --- | --- | --- | --- | --- |
| 10 m ilmakivääri |   | Miehet |   | Naiset |
| 50 m pienoiskiväärin makuu |  | Miehet |  |  |
| 50 m pienoiskiväärin asentokilpailu |  | Miehet |  | Naiset |
Pistooli
| 10 m ilmapistooli |  | Miehet |  | Naiset |
| 25 m olympiapistooli |  | Miehet |  |  |
| 25 m urheilupistooli |  |  |  | Naiset |
| 50 m vapaapistooli |  | Miehet |  |  |
Haulikko
| Skeet |  | Miehet |  | Naiset |
| Trap |  | Miehet |  | Naiset |
| Kaksoistrap |  | Miehet |  | Naiset |
Riistamaali
| 10 m olympiakivääri |  | Miehet |  |  |
Naisten kaksoistrap käytiin Ateenan kesäolympialaisissa 18. elokuuta. Kullan nappasi Yhdysvaltain Kim Rhode tuloksella 146 (110+36).
| --- | --- |
Kultaa:  Kim Rhode Yhdysvallat (USA)
Hopeaa:  Lee Bo-na Etelä-Korea (KOR)
Pronssia:  Gao E Kiina (CHN)
Peruskilpailu

| Sijoutus | Urheilija | Maa | 1 | 2 | 3 | Yhteensä |
| --- | --- | --- | --- | --- | --- | --- |
| 1 | Kim Rhode |  Yhdysvallat | 36 | 36 | 38 | 110 |
| 2 | Lee Bo-na |  Etelä-Korea | 36 | 37 | 37 | 110 |
| 3 | Megumi Inoue |  Japani | 37 | 33 | 39 | 109 |
| 4 | Nadine Stanton |  Uusi-Seelanti | 33 | 37 | 38 | 108 |
| 5 | Gao E |  Kiina | 36 | 36 | 35 | 107 |
| 6 | Li Qingnian |  Kiina | 37 | 35 | 35 | 107 |
| 7 | Susan Trindall |  Australia | 35 | 33 | 38 | 106 |
| 8 | Lin Yi-Chun |  Kiinan Taipei | 36 | 33 | 37 | 106 |
| 9 | Jelena Dudnik |  Venäjä | 33 | 36 | 36 | 105 |
| 9 | Pia Hansen |  Ruotsi | 39 | 32 | 34 | 105 |
| 11 | Susanne Kiermayer |  Saksa | 34 | 36 | 31 | 101 |
| 11 | Cynthia Meyer |  Kanada | 35 | 32 | 34 | 101 |
| 13 | Suzanne Balogh |  Australia | 34 | 33 | 30 | 97 |
| 13 | María Quintanal |  Espanja | 32 | 33 | 32 | 97 |
| 15 | Susan Nattrass |  Kanada | 30 | 33 | 25 | 88 |
Finaali

|  | Urheilija | Maa | Perus- kilpailu | Finaali | Yhteensä | Uusinta pronssista |
| --- | --- | --- | --- | --- | --- | --- |
| 1 | Kim Rhode |  Yhdysvallat | 110 | 36 | 146 |  |
| 2 | Lee Bo-na |  Etelä-Korea | 110 | 35 | 145 |  |
| 3 | Gao E |  Kiina | 107 | 35 | 142 | 2 |
| 4 | Li Qingnian |  Kiina | 107 | 35 | 142 | 1 |
| 5 | Megumi Inoue |  Japani | 109 | 31 | 140 |  |
| 6 | Nadine Stanton |  Uusi-Seelanti | 108 | 29 | 137 |  |
Anders Edvin Nylander

Anders Edvin Nylander (3. huhtikuuta 1831 Oulu – 23. toukokuuta 1890 Helsinki) oli suomalainen luonnontieteilijä ja lääkäri.
Kuopiossa vaikuttnut Nylander julkaisi yhdessä A. E. Nordenskiöldin kanssa teoksen Finlands mollusker (1856), joka oli pitkään ainoa laajahko Suomen nilviäisiä käsittelevä systemaattinen teos. Nälkävuosina hänet määrättiin Pohjois-Suomeen opettamaan hirvenjäkälän käyttöä ruokataloudessa. Hän toimi aktiivisesti kunnallispolitiikassa ja oli Kuopion läänin maanviljelysseuran puheenjohtaja.
Nylanderin vanhemmat olivat kauppias ja laivanvarustaja Anders Abrahamsson Nylander ja Greata Magdalena Nylander. Veli oli jäkälätutkija William Nylander. Hänen puolisonsa oli Rosalie Kellgren (1835–1907). Heidän lapsiaan olivat muun muassa päätoimittaja ja kotitaloustoiminnan uranuurtaja Fanny Hult, kirjapainonjohtaja, aktivistijohtaja ja Suomen Pankin setelipainon johtaja Anders Verner Nylander, kansanedustaja ja maanviljelysneuvos Hannes Nylander ja metsänhoitaja Ernst August Nylander (1866–1919).
Ampumahiihto talviolympialaisissa 2018 – sekaviesti

| Ampumahiihto talviolympialaisissa 2018   |
| --- | --- | --- | --- | --- | --- | --- | --- |
| Normaalimatka |  | miehet |  |  |  | naiset |  |
| Pikakilpailu |  | miehet |  |  |  | naiset |  |
| Takaa-ajo |  | miehet |  |  |  | naiset |  |
| Yhteislähtö |  | miehet |  |  |  | naiset |  |
| Viesti |  | miehet |  | seka |  | naiset |  |
| n · k ·  | n · k ·  | n · k ·  | n · k ·  |  |  |  |  |
Ampumahiihdon sekaviesti talviolympialaisissa 2018 järjestettiin 20. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.
Anders Dreyer

Anders Dreyer Rubin Kazanin pelaajana marraskuussa 2021.
Anders Laustrup Dreyer (s. 2. toukokuuta 1998 Bramming) on tanskalainen jalkapalloilija, pelipaikaltaan hyökkääjä. Hän on pituudeltaan 174-senttimetrinen. Hän edustaa belgialaisseura Anderlechtia ja on aiemmin pelannut Tanskan lisäksi Englannissa, Skotlannissa, Alankomaissa ja Venäjällä. Hän pelasi Tanskan A-maajoukkueessa ensimmäisen kerran vuonna 2021.
Dreyer aloitti liigauransa Tanskassa Esbjergin joukkueessa. Hän siirtyi elokuussa 2018 englantilaisseura Brighton &Hove Albioniin mutta pelasi siellä vain reservijoukkueessa. Hän pelasi Brightonista lainalla Skotlannin Valioliigaa St. Mirrenissä ja Alankomaiden Eredivisietä Heerenveenissä. Hän palasi tammikuussa 2020 kotimaahansa Midtjyllandin joukkueeseen. Hän voitti Tanskan liigamestaruuden vuonna 2020 ja Tanskan cupin vuonna 2022. Cupissa hän teki voittokaudella maalin välierissä Vejleä vastaan sekä vieras- että kotiottelussa, ja Odensea vastaan pelatun loppuottelun ratkaisseessa rangaistuspotkukilpailussa hän teki maalin joukkueensa ensimmäisenä laukojana. Hän pelasi välillä syyskuusta 2021 maaliskuuhun 2022 Venäjän Valioliigaa Rubin Kazanin joukkueessa. Tammikuussa 2023 Dreyer siirtyi belgialaisseura Anderlechtiin.
Dreyer pelasi useissa Tanskan nuorisomaajoukkueissa. Hän pelasi yhteensä viisi ottelua alle 21-vuotiaiden EM-kilpailuissa vuosina 2019 ja 2021 ja teki jälkimmäisen turnauksen alkulohkossa maalin Ranskaa ja Venäjää vastaan.
Dreyer pelasi Tanskan A-maajoukkueessa ensimmäisen kerran marraskuussa 2021 MM-karsintaotteluissa Färsaaria ja Skotlantia vastaan. Hän pelasi ensi kerran avauskokoonpanossa kolmannessa A-maaottelussaan Färsaaria vastaan maaliskuussa 2024. Hän kuuluu Tanskan joukkueeseen EM-kilpailuissa 2024.
Anders Wilhelm Tennberg

Anders Wilhelm Tennberg (25. helmikuuta 1794 Kangasala – 16. toukokuuta 1856 Tampere) oli suomalainen Tampereella vaikuttanut apteekkari.
Tennbergin vanhemmat olivat Kangasalan kirkkoherra Johan Tennberg (1749–1809) ja ja hänen toinen puolisonsa Magdalena Catharina Pipping (k. 1822). Tennberg meni apteekkialalle ja hän tuli 1819 Helsingistä proviisoriksi apteekkari Johan Henrik Långhjelmin apteekkiin Tampereelle. Tennberg jatkoi omistajana apteekin toimintaa vuodesta 1821 alkaen. Apteekkitalo sijaitsi Kirkkokadun ja Puutarhakadun kulmassa ja sen yhteydessä oli apteekkari Långhjelmin perustama, Tammerkosken rantaan ulottunut puutarha, josta Tampereen Puutarhakatu on saanut nimensä. Vuonna 1831 Tennberg perusti Tammerkosken rantaan pellavaöljyä tuottaneen öljypuristamon ja hän perusti myös Tampereen ensimmäisen puiston istutettuaan vaahteroita Tampereen vanhan kirkon ympäristöön. Tennberg toimi myös 1829 valmistuneen Tampereen vanhan kirkon kellotapulin rakennustöiden urakoitsijana. Vuonna 1854 Tennberg perusti vielä Tampereen ensimmäisen oluttehtaan Kortelahden ja Mustalahden väliseen niemeen. Tämä Mustanlahden oluttehdas toimi aina vuoteen 1904 saakka, jolloin tehdas siirrettiin Amuriin jossa se toimi vuoteen 1925 saakka. Tennberg oli Tampereen kaupunginvanhimpana ja kuului vaivaishoidon hallitukseen.
Tennberg kuoli toukokuussa 1856. Hänet on haudattu Pyynikin kirkkopuistoon Tampereella. Tennbergin kuoltua hänen apteekkinsa liiketoiminnan osti vuonna 1858 Gustaf Adolf Serlachius, joka oli tullut proviisoriksi Tennbergin apteekkiin vuonna 1854. Tennbergin apteekin tontti ja öljypuristamo siirtyi myöhemmin paperitehtailija Frans von Frenckellin omistukseen.
Tennberg oli naimisissa 1822–1829 Johanna Ulrika Nymanin (1803–1829) kanssa ja 1831–1846 Sofia Lovisa Liljebrunnín (1808–1846) kanssa. Hänellä oli neljä lasta ensimmäisestä avioliitosta ja kuusi lasta toisesta avioliitosta. Tennbergin poikia ensimmäisestä avioliitosta olivat varatuomari, tilanomistaja Karl Johan Vilhelm Tennberg (1825–1872) ja proviisori August Emil Fritiof Tennberg (1827–1862).  Tennbergin veljiä olivat luutnantti, Puumalan nimismies Johan Adolf Tennberg (1783–1861) ja hovioikeudenneuvos Joakim Isak Tennberg (1802–1868).
Ancestors: The Humankind Odyssey

| Ancestors: The Humankind Odyssey |
| --- | --- |

Kehittäjä:  Panache Digital Games
Julkaisija:  Private Division
Jakelija:  Humble Store, Steam, Epic Games Store, PlayStation Store, GOG.com ja Microsoft Store
Ohjaaja:  Patrice Désilets
Pelimoottori:  Unreal Engine 4
Julkaistu:  2019
Lajityyppi:  Selviytymispeli,
Pelimuoto:  yksinpeli
Ikäluokitus:  ESRB: Teini-ikäisille 
Alusta:  Microsoft Windows, PlayStation 4, Xbox One
Jakelumuoto:  Digitaalinen jakelu
Lisää peliartikkeleitaVideopelien teemasivulla
Ancestors: The Humankind Odyssey on Panache Digital Gamesin kehittämä ja Private Divisionin julkaisema selviytymispeli. Se julkaistiin Microsoft Windowsille, PlayStation 4:lle ja Xbox Onelle vuoden 2019 lopulla, ja sen jälkeen Steamissa elokuussa 2020. Sen on ohjannut Patrice Désilets. Esihistorialliseen Afrikkaan sijoittuvassa pelissä pelaaja ohjaa nykyihmisen evoluutionaarisessa sukulinjassa olevia hominiiniapinoita, ja hänen tehtävänsä on varmistaa niiden selviytyminen ja helpottaa niiden evoluutiota.